ms en en en ms en en fr en en en en ja en en en el en en it en ja ko ru ar es en en en en es tr en ms ms id es fr en en en en en tr ms id ceb en ms en en en es pl en ms id ms ms id ca en ms en ms id id en ms ms id ms ms id ca en en en es es en es lt tr ms id ceb en ms en en en es pl en ms en ms id fr de en id fr id id ms ms id id fr id id id id ms id id ms id ms id en id en en id lt en id en en id lt en id nl it ms
Siri iPhone 14 dan iPhone 14 Pro Dilancar
ES Spain / España
TR Turkey / Türkiye
Tentang IGN Bahasa Malaysia
Tukar Kawasan World.IGN.com United States United Kingdom Australia Africa Adria Benelux / Dutch Brazil China / 中国 Czechia / Slovakia France Germany Greece / Eλλάδa Hungary India Israel Italy / Italia Japan / 日本 Korea / 한국 Latin America Middle East - English Middle East - الأوسطالشرق Nordic Poland Portugal Southeast Asia Spain / España Turkey / Türkiye
Tentang IGN Bahasa Malaysia
Tukar Kawasan World.IGN.com United States United Kingdom Australia Africa Adria Benelux / Dutch Brazil China / 中国 Czechia / Slovakia France Germany Greece / Eλλάδa Hungary India Israel Italy / Italia Japan / 日本 Korea / 한국 Latin America Middle East - English Middle East - الأوسطالشرق Nordic Poland Portugal Southeast Asia Spain / España Turkey / Türkiye
IGN Bahasa Malaysia dikendalikan di bawah lesen oleh Media Prima Digital Sdn Bhd
Siri iPhone 14 dan iPhone 14 Pro Dilancar
Model Plus kembali, model Pro pertama dengan kamera 48MP.
Posted Sept. 8, 2022, 4:40 p.m.
Acara September Apple melabuhkan tirai selepas Tim Cook memperkenalkan model baharu iPhone, melalui iPhone 14 dan iPhone 14 Pro.
iPhone 14 dan iPhone 14 Plus
Berbanding siri lalu, Apple kali ini mengembalikan model ‘Plus’ di dalam siri iPhone 14. iPhone 14 tiba dengan paparan OLED dengan saiz 6.1 inci manakala iPhone 14 Plus tiba dengan paparan bersaiz 6.7 ini dan keduanya memiliki tahap terang sehingga 1200 nit serta sokongan Dolby Vision.
Kedua model ini akan dikuasakan dengan cip pemproses A15 Bionic dengan CPU enam teras.
Kedua iPhone 14 didatangkan dengan konfigurasi dua kamera iaitu 12MP bagi kamera utama dan kamera ultralebar, dengan peningkatan kualiti imej kurang cahaya sebanyak 49 peratus dengan bantuan sistem Photogenic Engine. iPhone 14 juga menyertakan kamera swafoto 12MP TrueDepth dengan fungsi auto-fokus.
Melalui siri ini juga Apple memperkenalkan ciri-ciri keselamatan seperti Crash Detection yang boleh mengesan kemalangan dan Emergency SOS di mana pengguna boleh menghantar isyarat kecemasan menggunakan satelit. Servis kecemasan satelit ini akan tiba pada November ini secara percuma selama dua tahun.
Bagi pasaran Singapura, iPhone 14 akan dijual dengan harga bermula SG$1,299 dan iPhone 14 Plus dengan harga bermula SG$1,499. Untuk Kedua iPhone 14 dan 14 Plus boleh dipra-tempah bermula 9 September ini tetapi iPhone 14 akan tiba pada 16 September ini manakala iPhone 14 Plus akan tiba pada 7 Oktober.
Pasaran Malaysia, iPhone 14 akan dijual dengan harga bermula RM4,199 dan iPhone 14 Plus dijual dengan harga bermula RM4,699. Pra-tempah bagi kedua model ini boleh dilakukan bermula 16 September ini dan iPhone 14 akan tiba di pasaran pada 23 September manakala iPhone 14 Plus akan tiba pada 7 Oktober.
iPhone 14 Pro dan iPhone 14 Pro Max
Bagi siri model yang lebih berkuasa, Apple memperkenalkan iPhone 14 Pro dan iPhone 14 Pro Max dengan beberapa ciri baharu dan ditambah baik, selain rekaan skrin yang berbeza berbanding model bukan pro.
iPhone 14 Pro di datangkan dengan skrin berukuran 6.1 inci dan iPhone 14 Pro Max dengan saiz 6.7 inci. Kedua skrin ini menyokong kadar segar semula minimum 1Hz dengan kadar terang sehingga 2000 nits. Model ini juga model iPhone pertama yang didatangkan dengan fungsi ‘always-on-display’.
Selain itu, model ini mempunyai ciri baharu, Dynamic Island yang memanfaatkan ‘notch’ di depan dengan meletakkan notifikasi dan ciri interaktif mengikut aplikasi dibuka. Ia adalah satu ciri baru yang unik untuk pengguna iPhone.
Sebagai contoh, aplikasi yang menggunakan nombor seperti Spotify, Waze akan mempunyai notifikasi lebih interaktif dan Apple bercadang bekerjasama dengan pembangun pihak ketiga bagi memastikan aplikasi mereka dioptimumkan sebaik mungkin untuk Dynamic Island.
Model ini juga didatangkan dengan cip A16 Bionic baharu dengan binaan 4nm dengan 16 billion transistor, yang memfokuskan kuasa, kualiti kamera dan menawarkan penjimatan tenaga sebanyak 20 peratus.
Model Pro ini juga pertama kali didatangkan dengan kamera 48MP bagi kamera utama dengan panjang fokus 24mm, sensor quad-piksel dengan f/1.78 apertur. Selain itu, model Pro juga didatangkan dengan kamera ultra-lebar dengan fungsi makro yang dipertingkatkan serta kualiti cahaya rendah yang ditambahbaik.
Bagi fungsi rakaman, model Pro menawarkan mod sinematik dengan rakaman 4K 20fps dan 4K 24fps.
Bagi pasaran Singapura, iPhone 14 Pro akan dijual dengan harga bermula SG$1,649 dan iPhone 14 Pro Max akan dijual dengan harga bermula SG$1,799. iPhone 14 Pro akan boleh dipra-tempah bermula 9 September dan akan tiba di pasaran pada 16 September.
Manakala pasaran Malaysia, iPhone 14 Pro akan dijual bermula dengan harga RM5,299 dan iPhone 14 Pro Max dengan harga bermula RM5,799. Pra-tempah boleh dilakukan bermula 16 September dan akan tiba di pasaran pada 23 September ini.
Semasa acara Apple Event ini, Apple turut memperkenalkan tiga siri Apple Watch iaitu Apple Watch SE, Apple Watch Series 8 dan terbaru Apple Watch Ultra. Selain itu, mereka juga memperkenalkan model Apple Airpod Pro baru.
3 weeks, 6 days
Brazil Sekat Penjualan iPhone 12 Dan Terkini
1 month, 2 weeks
Lebih Banyak Iklan Akan Muncul Di Aplikasi Iphone
3 weeks, 6 days
Brazil Sekat Penjualan iPhone 12 Dan Terkini
1 month, 2 weeks
Lebih Banyak Iklan Akan Muncul Di Aplikasi Iphone
IGN Bahasa Malaysia dikendalikan di bawah lesen oleh Media Prima Digital Sdn Bhd